รายงานวิจัยล่าสุดในสหรัฐค้นพบวิธีตรวจสอบน้ำลายเพื่อหาอายุจริงและอายุตามสภาพร่างกายของคนๆนั้น
นักวิจัยพบวิธีตรวจสอบน้ำลายเพื่อหาอายุจริงและอายุตามสภาพร่างกาย ซึ่งอาจเป็นประโยชน์ต่อการสืบสวนทางอาชญากรรมและการรักษาโรคเกี่ยวกับอายุ
นักวิทยาศาสตร์อเมริกันพัฒนาวิธีตรวจสอบอายุจริงๆจากน้ำลายของคนๆนั้นโดยบอกว่าเป็นวิธีตรวจสอบอายุได้อย่างแม่นยำที่สุดมีอัตราความคลาดเคลื่อนเพียง 5 ปี บวกลบเท่านั้น และเชื่อกันว่าวิธีนี้อาจนำมาใช้ประโยชน์ในกระบวนการสืบสวนทางอาชญากรรม นักวิจัยระบุว่ารูปแบบของเมททิลเลชั่นนี้สามารถนำมาใช้ตรวจสอบอายุได้ 2 แบบ แบบแรกคือใช้ตรวจสอบอายุที่แท้จริงหรืออายุตามปฏิทิน ซึ่งอาจนำมาใช้ประโยชน์ในกระบวนการสืบสวนหาอายุที่แท้จริงของอาชญากรหรือผู้ต้องสงสัยซึ่งอาจทิ้งร่องรอยเป็นน้ำลายที่ติดตามก้นบุหรี่ในที่เกิดเหตุ และแบบที่สองคือใช้ตรวจสอบอายุทางชีวภาพที่วัดตามสภาพความเสื่อมของร่างกาย ซึ่งอาจได้รับอิทธิพลจากการสูบบุหรี่หรือดื่มแอลกอฮอล์ Dr. Eric Vilain อธิบายว่าคนที่อายุน้อยอาจมีอายุทางชีวภาพมากกว่า หากมีพฤติกรรมการใช้ชีวิตแบบไม่ใส่ใจต่อสุขภาพ เพิ่มความเสี่ยงที่จะเป็นโรคต่างๆ รวมทั้งโรคหัวใจและโรคมะเร็ง และว่าสิ่งที่นักวิทยาศาสตร์กำลังให้ความสนใจและต้องหาคำตอบต่อไปคือ อายุชีวภาพหรืออายุตามสภาพร่างกายนั้นสามารถเปลี่ยนแปลงตามการปรับอาหารหรือปรับพฤติกรรมการใช้ชีวิตได้หรือไม่